Demisia unui director al Aeroportului Oradea scoate la iveală probleme grave de funcționare. Un grup de angajați solicită și demisia directorului general
Directorul adjunct al Aeroportului Oradea, Eugen Tuduc, și-a dat demisia după ce a primit un avertisment verbal din partea directorului general, Răzvan Horga, și a contestat modificarea Regulamentului de Organizare și Funcționare (ROF), care subliniază relația de subordonare între cei doi. Tuduc a considerat inacceptabilă această schimbare, văzând-o ca o diminuare a atribuțiilor sale, și a decis să părăsească postul, arată eBihoreanul.ro.